Kansai Yamamoto

Kansai Yamamoto (japansk: 山本 寛斎, født 8. februar 1944 i Yokohama, død 21. juli 2020) var en japansk moteskaper og klesdesigner.

Han var også kjent for sitt samarbeid med David Bowie, der han utviklet androgyne og futuristiske antrekk. 

Han studerte først byggeteknikk, men skiftet i 1962 til engelsk, som han studerte på Nihon-universitetet. 

Han var lærling hos designerne Junko Koshino og Hisashi Hosono. 

Han ble tildelt Soen-prisen i 1967. I 1971 var han den første japanske motedesigneren som hadde et moteshow i London. Han etablerte han sitt eget firma, Yamamoto Kansai Company, Ltd da han var 28 år gammel. Han debuterte i Paris i 1975, og åpnet butikken Kansai Boutique der i 1977, og han vant også Tokyo Fashion Editors award i 1977.

I 1999 lanserte han en moderne versjon av kimonoen, og i 2018 samarbeidet han med Louis Vuitton for å utvikle nye mønstre for Louis Vuittons feriekolleksjon.

I 2005 produserte han åpningsseremonien til Expo 2005 i Aichi prefektur.

Han døde av akutt myelogen leukemi den 21. juli 2020.

Han var far til skuespilleren Mirai Yamamoto.

Referanser

Eksterne lenker 
 
 
 

Japanske moteskapere
Personer fra Yokohama